stanford-oval/wikipedia huggingface dataset:
LXC

| LXC |
| --- | --- |

Kehityshistoria
Vakaa versio:  6.0.0 (3. huhtikuuta 2024)
Tiedot
Alusta:  Linux
Lisenssi:  GPLv2
Aiheesta muualla
Verkkosivusto
Versiohallinta
LXC (Linux Containers) on käyttäjätason sovellus Linux-ytimen tukemalle käyttöjärjestelmätason virtualisoinnille. LXC on esitelty vuonna 2008. Menetelmää kutsutaan kevyeksi virtualisoinniksi koska se ei sisällä laitteiston emulaatiota. LXC luo vieraskäyttöjärjestelmää vastaavan ympäristön virtuaaliympäristön sovelluksille isäntäkäyttöjärjestelmän alaisuudessa.
LXC käyttää prosessien eriyttämiseen seuraavia tekniikoita:
Linux-nimiavaruudet (ytimen nimiavaruudet)
Apparmor- ja SELinux-profiilit
Seccomp-asetukset
chroot
Cgroups
ytimen ominaisuudet
Versio 1.0 on julkaistu 20. joulukuuta 2013. Versiosta 1.0 lähtien LXC on tukenut toimintaa tavallisena käyttäjänä ilman pääkäyttäjän oikeuksia mikäli säiliön ei tarvitse käyttää laitteistoa suoraan.
Docker on rakentunut LXC:n päälle, mutta on myöhemmin poistettu Dockerista. LXC:n päälle on kehitetty myös muita säiliöintiratkaisuja.
Aiheesta muualla

Verkkosivut (englanniksi)
LSS: Secure Linux containers (englanniksi)
Labyrinttisienet

| Labyrinttisienet |
| --- | --- |
 Aplanochytrium
Tieteellinen luokittelu
Domeeni::  Aitotumaiset Eucarya
Kunta::  Chromalveolata
Kaari::  Ruskeat levät Heterokontophyta
Luokka::  Labyrinttisienet Labyrinthulomycetes  Dick, 2001
Katso myös
   Labyrinttisienet Wikispeciesissä   Labyrinttisienet Commonsissa 
Infobox OKNimi-testi OK: 
Labyrinttisienet (Labyrinthulomycetes) ovat ruskeiden levien kaareen kuuluvia eliöitä, joista monet muodostavat erikoisia verkkomaisia limakkorakenteita. Niissä on kaksi pääryhmää: limaverkkosienet (Labyrinthulaceae) ja traustokytridit (Thraustochytridiaceae). Sekä limaverkkosieniä että traustokytridejä tunnetaan kumpiakin noin 30 lajia. Niitä elää meri- ja murtovedessä, jossa ne hajottavat lahoavaa ainesta tai ovat muiden eliöiden loisia.
Limaverkkosienet muodostavat soluseinättömiä, kalvon ympäröimiä limaverkkoja, joiden sisällä solut elävät. Limaverkko muodostuu solulimasta, ja siinä elävät solut ovat yhteydessä limaverkkoon niiden pinnalla olevien botrosomi-nimisten rakenteiden välityksellä. Solut ovat muodoltaan sukkulamaisia, ja ne voivat liikkua limaverkon sisällä. Tämän ansiosta limaverkko voi edetä hitaasti (5–150 mikrometriä minuutissa) alustaansa pitkin. Limaverkossa olevat solut voivat lisääntyä jakautumalla, ja limaverkko voi hajota useisiin osiin, jotka jatkavat elämäänsä itsenäisinä limakkoina. Limaverkkosienet lisääntyvät myös suvullisesti, jolloin muodostuu uintisiimallisia parveiluitiöitä.
Traustokytridit puolestaan eivät muodosta limaverkkosienten tapaan laajoja limakkoja, mutta niillä on kuitenkin soluissaan samanlaisia botrosomeja, joista työntyvien limasäikeiden avulla ne kiinnittyvät alustaansa. Niihin kuuluu mm. nilviäisillä loisivia lajeja.
Kukkarolampi (Ikaalinen)

| Kukkarolampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°47′03″N, 23°18′01″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  salmi Ohistolampeen 
Järvinumero:  35.581.1.005
Mittaustietoja
Pinnankorkeus:  89,8 m 
Rantaviiva:  1,32228 km 
Pinta-ala:  0,0512817 km² 
Tilavuus:  0.000089 km³ 
Keskisyvyys:  1,73 m 
 fiKukkarolampi 
Kukkarolampi  on Pirkanmaalla Ikaalisissa Luhalahdessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Kukkarolampi on osa Sipsiönjärven-Vahojärven aluetta.
Maantietoa

Lammen pituus on 350 metriä, leveys 250 metriä ja sen pinta-ala on 5,1 hehtaaria. Se sijaitsee Sipsiönjoen reitillä heti Sipsiöjärven alapuolella. Ohistonlammen ja Sipsiöjärven vedenpinnan korkeudet ovat Kukkarolammen kanssa samalla korkeudella eli 89,8 metriä merenpinnan yläpuolella. Lampi on läpivirtausjärvi, johon laskee kaksi muutakin pelto-ojaa. Vesi tulee Sipsiöjärvestä noin 25 metriä leveää ja 200 metriä pitkää virtaavaa salmea eli vuolletta myöten. Vesi poistuu samalla tavalla alle 20 metriä leveää ja 150 metriä pitkää vuolletta myöten Ohistonlampeen. Myös Kukkarolampi on luodattu. Rantaviivan pituus on 1,3 kilometriä. Rannat ovat enimmäkseen peltojen ympäröimät, mutta itäranta on jyrkkärinteistä metsämaata. Lammen ympäristössä sijaitsee kolme maatilaa ja rannoille on rakennettu viisi vapaa-ajan asuntoa. Yhdystie 2764 ohittaa lammen sen luoteispuolelta.
Virkistys

Lampi sijaitsee opastetulla Sipsiöjoen melontareitillä Liesijärvi– Petäjäjärvi– Vuorijärvi– Vesajärvi– Kaukajärvi– Vahojärvi– Sipsiöjärvi– Kukkarolampi– Ohistonlampi– Myllylampi– Kyrösjärvi.
Kukkarolampi (Petäjävesi)

| Kukkarolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°11′07″N, 25°09′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Laskujoki:  Kärmepuro Suoliveteen 
Järvinumero:  14.524.1.012
Mittaustietoja
Pinnankorkeus:  116,1 m  
Pituus:  390 m  
Leveys:  180 m  
Rantaviiva:  0,949 km  
Pinta-ala:  5,178 ha  
Saaria:  ei saaria 
 fiKukkarolampi 
Kukkarolampi  on Keski-Suomessa Petäjävedellä Kukkaron lähellä sijaitseva lampi.
Maantietoa

Lampi on 390 metriä pitkä, 180 metriä leveä, ja sen pinta-ala on 5,2 hehtaaria. Lammella ei ole kartan mukaan saaria. Sen rantaviivan pituus on 950 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Iso Rautaveden alueella (14.52), jonka Suoliveden alueeseen (14.524) se kuuluu. Lammen vedenpinnan korkeus on 116,1 metriä mpy.
LSD: Dream Emulator

| LSD: Dream Emulator |
| --- | --- |
 CD-ROM -levyn kansitaide
Kehittäjä:  Asmik Ace Entertainment
Julkaisija:  Asmik Ace Entertainment
Tuottaja:  Osamu Sato
Suunnittelija:  Osamu Sato Satoshi Ashibe Hiroko Nishikawa
Taiteilija:  Osamu Sato Kazuhiro Goshima Noboru Iizuka
Säveltäjä:  Osamu Sato
Ohjelmoija:  Yoshinori Maeda
Pelimoottori:  Playstation
Julkaistu:  lokakuu 1998
Lajityyppi:  seikkailupeli surrealistinen kävelysimulaattori
Pelimuoto:  yksinpeli
Alusta:  PlayStation
Jakelumuoto:  CD-ROM
Lisää peliartikkeleitaVideopelien teemasivulla
Infobox OK      : 
LSD: Dream Emulator on Asmik Ace Entertainmentin kehittämä surrealistinen kävelysimulaattori, joka julkaistiin vuonna 1998 Japanissa PlayStationille. Pelissä kuljetaan nimettömän päähenkilön unimaailmassa ja tutkitaan paikkoja, jossa asioihin koskeminen vie pelaajan erilaiseen uneen. Unien teemojen inspiraationa on toiminut kehittäjä Hiroko Nishikawan unipäiväkirja ja pelin nimi viittaa erilaisten unimaailmojen psykedeelisyyteen ja LSD-huumeeseen.
Pelin tunnetuin kehittäjä on taiteilija Osamu Sato, joka on säveltänyt pelin ääniraidan ja suunnitellut pelin sisältöä ja taidetta. Peliä aiemmin ilmestyi vuonna 1994 Saton suunnittelema point and click -peli Eastern Mind: The Lost Souls of Tong Nou, jonka herättämä huomio Japanissa ja Yhdysvalloissa rahoitti LSD:n tuotantoa. Asmik Ace ja Sony julkaisivat pelin rajoitettuna painoksena Japanissa, johon kuului itse peli, pelin ääniraita CD:nä sekä kirja. Elokuussa 2010 peli ilmestyi Japanin PlayStation Networkiin tehden siitä helpommin saavutettavan mutta sitä ei ole virallisesti lokalisoitu Japanin ulkopuolella. Saton säveltämä ääniraita löytyy myös striimauspalveluista.
Pelin kokeellisuuden vuoksi peli ei saavuttanut julkaisuaikana suurta menestystä, jolloin peli julkaistiin virallisesti vain Japanissa vaikka kehittäjät olisivat halunneet houkutella länsimaistakin yleisöä. Pelin omalaatuisuus on myöhemmin herättänyt uuden yleisön kiinnostuksen eri internet-foorumeiden sekä YouTube-videoiden myötä, jotka ovat kasvattaneet pelille kulttimainetta. Pelistä on tehty fanien toimesta myös esimerkiksi englanninkielinen käännös sekä uusintaversio, joka pyrkii korjaamaan esimerkiksi alkuperäisen pelin jäykkää ohjausta.
Pelaaminen

Pelin kulku on jaksotettu ihmisen unisyklin mukaisesti, jossa päivisin pystyy päävalikossa tallentamaan pelin, tarkkailemaan herättyään edellisen unen laatua, näkemään unisessioiden määrän sekä menemään uudestaan nukkumaan. Pelin edetessä voi myös pikakelata aiemmasta pelisessiosta lyhennetyn version. Peli on sinänsä poikkeuksellinen ettei siinä ole tutkimisen lisäksi muuta tavoitetta tai varsinaista loppua ja siten tyyliltään muistuttaa muita 1990-luvulla tehtyjä point-and-click -seikkailupelejä, joiden sisältö koostuu pääasiassa erilaisista mielikuvituksellisista kohtauksista.
Pelin öinä voi joko nähdä lyhyen runon- tai tekstipätkän, jonka jälkeen henkilö herää välittömästi tai päähenkilö herää monikerroksisessa talossa, josta pääsee muihin unimaailmoihin jokseenkin sattumanvaraisesti juoksemalla esineitä tai seiniä päin. Unimaailmojen tyyli vaihtelee reaalimaailman kohteita mallittelevasta mielikuvituksellisuuteen ja ne voivat olla ekstaattisia tai pelottavia. Vaikka maailmojen layout pysyy pelin aikana samana niin mahdollisten tapahtumien ja hahmojen läsnäolo on osin sattumanvaraista ja osin perustuu unen laadun varaan. Myös pelin värimaailma vaihtelee sattumanvaraisesti ja pelin edetessä värien monipuolisuus lisääntyy luoden psykedeelisemmän efektin. Unisessioista ei voi herätä itse vaan peli päättyy tietyn ajan kuluttua tai kun jokin unimaailman hahmoista herättää pelaajan.
Aiheesta muualla

LSD: Dream Emulator Fandom Wiki (englanniksi)
Lazarus Ekwueme

Lazarus Edward Nnanyelu Ekwueme (s. 28. tammikuuta 1936 Oko, Anambra) on nigerialainen säveltäjä ja musiikkitieteilijä. Hän on työskennellyt myös näyttelijänä ja kuoronjohtajana. Ekwuemesta tuli ensimmäinen nigerialainen musiikin professori. Hän on myös Okon kuningaskunnan perinteinen hallitsija Anambran osavaltiossa. Hän on Nigerian varapresidenttinä toimineen Alex Ekwuemen nuorempi veli.
Ekwueme opiskeli Umuahian Government Collegessa, Lontoon Royal College of Musicissa, Durhamin yliopistossa, Guildhall School of Music and Dramassa (Lontoo) ja Yalen yliopistossa (New Haven, Connecticut). Hänen väitöskirjatyönsä oli Ibo Choral Music: Its Theory and Practice (1972). Ekwueme on toiminut luennoitsijana Nigerian yliopiston (Nsukka) ja Lagosin yliopiston musiikin laitoksilla. World Festival of Black Artsin FESTAC 77 -tapahtumassa hän oli Nigerian kansalliskuoron koordinaattori.
Ekwuemen sävellystuotannon joukossa on lukuisia kuoroteoksia. Hän on laatinut myös tutkimuksellisia kirjoja ja artikkeleita. Ekwueme on voittanut näyttelijänä Afrikan elokuva-akatemian palkinnon ja Africa Magic Viewers' Choice Awardsin.
Lazarus Salii

| Lazarus Salii |
| --- | --- |

Palaun presidentti
 1985–1988  
Edeltäjä:  Alfonso Oiterong
Seuraaja:  Thomas Remengesau Sr.
Henkilötiedot
Syntynyt: 17. marraskuuta 1936 Angaur, Palau
Kuollut: 20. elokuuta 1988 Koror, Palau
Kansalaisuus:  palaulainen
Lazarus Eitaro Salii (17. marraskuuta 1936 Angaur – 20. elokuuta 1988 Koror) oli palaulainen poliitikko. Hän toimi Palaun järjestyksessään toisena presidenttinä vuosina 1985–1988. Saliin epäillään tehneen itsemurhan elokuussa 1988, jolloin hänet löydettiin kuolleena.
Kun kello lyö

| Kun kello lyö> When Eight Bells Toll |
| --- | --- |
 Suomalainen elokuvajuliste
Ohjaaja:  Etienne Périer
Käsikirjoittaja:  Alistair MacLean
Perustuu:  Alistair MacLeanin romaaniin
Tuottaja:  Elliot Kastner
Säveltäjä:  Angela Morley
Kuvaaja:  Arthur Ibbetson
Leikkaaja:  John Shirley
Pääosat:  Anthony Hopkins Robert Morley Nathalie Delon Jack Hawkins Corin Redgrave
Valmistustiedot
Valmistusmaa:  Iso-Britannia
Tuotantoyhtiö:  A Jerry Gershwin-Elliott Kastner Picture
Levittäjä:  Arthur Rank
Ensi-ilta:  27. elokuuta 1971 (Suomessa)
Kesto:  94 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kun kello lyö (When Eight Bells Toll) on vuonna 1971 valmistunut brittiläinen toiminta- ja seikkailuelokuva. Se perustuu Alistair MacLeanin samannimiseen romaaniin.
Elokuvan on ohjannut Etienne Périer ja pääosissa ovat muun muassa Anthony Hopkins, Robert Morley ja Nathalie Delon.
Juoni

Brittiläinen laivaston tiedustelupalvelun agentti Philip Calvert saa tehtäväkseen selvittää Skotlannin rannikolla kadonneen laivan olinpaikka. Laivan lastina on miljoonien puntien arvosta kultaharkkoja, jotka varastettiin aivan brittihallituksen silmien alta. Calvert ja hänen parinsa Hunslett tekeytyvät meribiologeiksi ja huomaavat, että Skotlannin ylämailla on tekeillä jotain hämärää. Epäilykset kohdistuvat kreikkalaiseen pohattaan, Sir Anthony Skourosiin, jonka jahti on ankkurissa alueella.
Rooleissa

| 0 | 1 | 2 |
| --- | --- | --- |
|  Anthony Hopkins  | … |  Philip Calvert   |
|  Robert Morley  | … |  Sir Arthur Artford Jones l. Uncle Arthur   |
|  Nathalie Delon  | … |  Charlotte   |
|  Jack Hawkins  | … |  Sir Anthony Skouras   |
|  Corin Redgrave  | … |  Roy Hunslett   |
|  Derek Bond  | … |  Lordi Charnley   |
|  Ferdy Mayne  | … |  Lavorski   |
Lačni Franz

Lačni Franz oli slovenialainen, kesäkuussa 1979 Mariborissa perustettu rock-yhtye. Sen nimi merkitsee suomennettuna "nälkäistä Franzia".
Lačni Franzin keulahahmot olivat laulaja-lauluntekijä Zoran Predin sekä kitaristi Oto Rimele. Yhtye sai kotimaassaan uransa aikana huomattavaa suosiota mm. albumeillaan Ikebana (1981), Adijo pamet (1982), Ne mi dihat za ovratnik (1983) ja Na svoji strani (1986). Viimeinen studioalbumi ilmestyi vuonna 1994.
Lačni Franz lakkasi virallisesti olemasta vuonna 1997 useiden kokoelmalevyjen julkaisemisen jälkeen. Yhtyeen jäsenet pitivät vielä vuodenvaihteessa 2005–2006 yhdessä konsertteja Sloveniassa, Belgradissa ja Zagrebissa.
Lazarus (täsmennyssivu)

Lazarus voi tarkoittaa esimerkiksi:
Lazarus eli Lasarus, Raamatun henkilö
Bob Lazarus (1956–2009), yhdysvaltalainen koomikko
Charles Lazarus (s. 1923), yhdysvaltalainen liikemies, Toys "R" Us -yhtiön perustaja
Edward Lazarus (s. 1958), yhdysvaltalainen kirjailija ja lakimies
Emma Lazarus (1849–1887), yhdysvaltalainen runoilija
Fred Lazarus, Jr. (1884–1973), yhdysvaltalainen liikemies
Glenn Lazarus (s. 1965), australialainen rugbypelaaja
Henry Lazarus (1815–1895), brittiläinen klarinetisti
John Lazarus (s. 1947), kanadalainen näytelmäkirjailija
Joseph Lazarus (1903–1943), yhdysvaltalainen olympianyrkkeilijä
Leon Lazarus (1919–2008), sarjakuvakirjailija
M. E. Lazarus (1822–1895), yhdysvaltalainen anarkisti
Mark Lazarus (s. 1938), englantilainen jalkapalloilija
Mell Lazarus (1927–2016), yhdysvaltalainen sarjakuvapiirtäjä
Moritz Lazarus (1824–1903), saksalainen filosofi
Paul Lazarus (s. 1962), englantilainen jalkapalloilija
Richard Lazarus (1922–2002), yhdysvaltalainen psykologi
Lazarus, 1970-luvun yhtye
Lazarus, Lazaruksen albumi
Lazarus, Travie McCoyn albumi
"Lazarus", David Bowien kappale
"Lazarus", Porcupine Treen kappale
"Lazarus", moe.:n kappale
"Lazarus", Chimairan kappale
"Lazarus", Fozzyn kappale
"Lazarus", Hacriden kappale
"Lazarus", Placebon kappale
"Lazarus", Circa Surviven kappale
"Lazarus", The Boo Radleysin kappale
Lazarus, ohjelmointiympäristö
Team Lazarus, italialainen formulatalli
Lazarus-ryhmä, pohjoiskorealainen hakkeriryhmä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lazarus”, voi hakea sivunnimihaulla, laajalla sivunnimihaulla tai tekstihaulla.
Ld

Ld tarkoittaa seuraavia:
Air Hong Kong, IATA-koodi LD, lentoyhtiö
Linea Turistica Aerotuy, IATA-koodi LD, lentoyhtiö
ld, binäärinen logaritmi eli 2-kantainen logaritmifunktio, latinan sanoista logarithmus dualis, matemaattinen funktio
tappava annos, LD, annos, joka tappaa tietyn osuuden koeaineistosta
LD-prosessi, LD, saksan ilmauksesta Linz-Donawitz, mellotusprosessi
laserdisc, LD, optinen videokuvan ja äänen tallennusväline, yksi DVD:n edeltäjistä
ld, GNU-projektin linkkeriohjelma
LD, nuuskanvalmistaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ld”, voi hakea sivunnimihaulla, laajalla sivunnimihaulla tai tekstihaulla.
Kuopion kaupunginorkesteri

Kuopion kaupunginorkesteri (engl. Kuopio Symphony Orchestra) on 46 muusikosta koostuva kunnallinen sinfoniaorkesteri Kuopiossa.
Historia

Vuonna 1909 Kuopion Musiikinystäväin yhdistys perusti 23-jäsenisen Kuopion orkesterin. Soittajisto laajeni myöhemmin varuskunnan soittajien ja orkesterin yhdistyessä. Vuonna 1963 Pohjois-Savon prikaati kuitenkin muutti Kajaaniin, ja yhteistyö sotilassoittajien kanssa päättyi. Vuodesta 1976 orkesteri on toiminut kunnallisena, samalla sen nimi muuttui Kuopion kaupunginorkesteriksi.
Kapellimestarina ovat aiemmin toimineet Elias Kahra, Lauri Siimes, Nicholas Smith, Pertti Pekkanen, Robert Black, Atso Almila, Shuntaro Sato, Vello Pähn, Arvo Uro ja Sascha Goetzel.
Toiminta

Orkesteri konsertoi pääasiallisesti Kuopion Musiikkikeskuksessa, jonka pääsali on 1 064-paikkainen. Orkesterilla on vuosittain keskimäärin 40 000 kuulijaa.
Orkesterin ylikapellimestarina toimi 2013–2018 espanjalaissyntyinen Alberto Hold-Garrido. Toisena kapellimestarina toimii vuodesta 2007 Atso Almila ja vuodesta 2010 kunniakapellimestarina on toiminut Jorma Panula. 2018–2022 ylikapellimestarina toimi Jaakko Kuusisto, jonka menehtymisen jälkeen hänen seuraajakseen valittiin Eugene Tzigane vuodesta 2023 lähtien.
Aiheesta muualla

Kuopion kaupunginorkesterin kotisivut
Kuopion kaupunginorkesteri esiintymässä Eläkeläiset-yhtyeen kanssa Ilosaarirockissa 2014.
Kuutoset (seurakuntaryhmä)

Kuutoset oli kuuden ortodoksisen Karjalan hiippakunnan alueella toimivan yhteistyöseurakunnan muodostama yhteistyöryhmä. Siihen kuuluivat:
Iisalmen ortodoksinen seurakunta
Jyväskylän ortodoksinen seurakunta
Kuopion ortodoksinen seurakunta
Mikkelin ortodoksinen seurakunta
Rautalammin ortodoksinen seurakunta
Varkauden ortodoksinen seurakunta
Kuutoset julkaisivat yhteistä tiedotuslehteään, jonka nimi on Solea. Lehti ilmestyi kuusi kertaa vuodessa ja oli luettavissa myös Internetistä.
Aiheesta muualla

Kuutoset / Ortodoksi.net (Arkistoitu – Internet Archive)
Solea nettilehti (Arkistoitu – Internet Archive)
Laša Dvali

Laša Dvali, 2024
Laša Dvali (georg. ლაშა დვალი; s. 14. toukokuuta 1995 Tbilisi) on georgialainen jalkapalloilija, pelipaikaltaan keskuspuolustaja. Hän on pituudeltaan 191-senttimetrinen. Hän edustaa kyproslaista APOELia ja on aiemmin pelannut Latviassa, Englannissa, Turkissa, Saksassa, Puolassa, Kazakstanissa ja Unkarissa. Hän on voittanut Ferencvárosin joukkueessa Unkarin liigamestaruuden vuosina 2019, 2020, 2021 ja 2022 ja Unkarin cupin vuonna 2022 sekä APOELin joukkueessa Kyproksen liigamestaruuden vuonna 2024. Hän on pelannut Georgian A-maajoukkueessa vuodesta 2015.
Dvali pelasi Georgian alle 17-, alle 19- ja alle 21-vuotiaiden maajoukkueissa. Hän pelasi Georgian A-maajoukkueessa ensimmäisen kerran maaliskuussa 2015 EM-karsintaottelussa Saksaa vastaan. Hän kuuluu Georgian joukkueeseen EM-kilpailuissa 2024 ja pelasi jokaisessa kolmessa alkulohko-ottelussa täydet minuutit. Hän on pelannut EM-kilpailujen alkulohko-ottelut mukaan lukien 35 A-maaottelua, joissa hän on ollut 26 kertaa avauskokoonpanossa. Otteluista viisi on kuulunut MM-karsintaan, kymmenen EM-karsintaan ja neljä Kansojen liigaan. Ainoan A-maaottelumaalinsa hän on tehnyt marraskuussa 2017 ystävyysottelussa Valko-Venäjää vastaan.
Kuution kahdentaminen

Kuutio 1 ja 2 kertaa suurempi kuutio saadaan laskettua luvun 2 kuutiojuurella  {\sqrt[{3}]{2}} = 1.2599210498948732… ).
Kuution kahdentaminen eli Deloksen probleema on yksi kolmesta jo antiikin Kreikassa pohdituista ratkaisemattomista geometrisista konstruktiotehtävistä. Tehtävänä on muodostaa kuutio, jonka tilavuus on kaksi kertaa niin suuri kuin annetun kuution. Tällaisen kuution sivun on oltava yhtä suuri kuin alkuperäisen kuution sivu kerrottuna luvun 2 kuutiojuurella  {\sqrt[{3}]{2}} ≈ 1,25992105. Vuonna 1837 Pierre Vantzel todisti, että tehtävää ei voida ratkaista harpilla ja viivaimella.
Nimitys Deloksen probleema johtuu tarinasta, jonka mukaan probleema olisi askarruttanut Kreikan Delos-saaren asukkaita. Tarinan mukaan saarelle levisi ankara ruttoepidemia. Tällöin saarelaiset kysyivät Delfoin oraakkelilta, mitä olisi tehtävä, jotta rutosta päästäisiin eroon. Oraakkeli vastasi, että Apollo oli suuttunut, koska hänen kunniakseen saarelle pystytetty kuutiomainen alttari oli liian pieni: sen olisi pitänyt olla kaksi kertaa niin suuri kuin se oli. Ensin saarelle aiottiin pystyttää uusi alttari, joka olisi ollut kaikkiin suuntiin kaksi kertaa alkuperäisen suuruinen, mutta tällöin sen tilavuus olisikin ollut kahdeksan kertaa alkuperäisen kokoinen..
Aiheesta muualla

Wikimedia Commonsissa on kuvia tai muita tiedostoja aiheesta .
Doubling the cube. J. J. O'Connor and E. F. Robertson in the MacTutor History of Mathematics archive.
To Double a Cube – The Solution of Archytas. Excerpted with permission from A History of Greek Mathematics by Sir Thomas Heath.
Delian Problem Solved. Or Is It?
Le

Le tarkoittaa seuraavia:
Helgoland Airlines, IATA-koodi LE, lentoyhtiö
Lewisin luku, Le, dimensioton luku
Lemin Eskot, LE, suomalainen urheiluseura
Luulajan rautatieasema, liikennepaikkalyhenne Le, rautatieliikennepaikka Ruotsissa
Long Éireannach, LÉ, Irlannin laivaston alusten tunnus
Lê-dynastia, Vietnamia 1428-1527 ja 1533-1776 hallinnut kuningassuku
Le tai Lê, sukunimenä
Cung Le (s. 1972), vietnamilais-yhdysvaltalainen sandaottelija, vapaaottelija ja näyttelijä
Ivan Le, oik. Ivan Leontijovytš Moisja (1895–1978), ukrainalainen kirjailija
Lê Công Vinh (s. 1985), vietnamilainen jalkapalloilija
Lê Ðức Thọ (1911–1990), vietnamilainen kapinallinen, kenraali ja poliitikko
Le Jingyi (s. 1975), kiinalainen uinnin olympiavoittaja ja maailmanmestari
Lê Khả Phiêu (1931–2020), vietnamilainen poliitikko, kommunistisen puolueen pääsihteeri
Lê Trọng Trải (s. 1955), vietnamilainen lintutieteilijä ja suojeluohjelmien suunnittelija
Nam Le (s. 1980), yhdysvaltalainen pokeriammattilainen
Tuan Le (s. 1978), ranskalais-yhdysvaltalainen pokeriammattilainen.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Le”, voi hakea sivunnimihaulla, laajalla sivunnimihaulla tai tekstihaulla.
Kukonharjun kanava

Kukonharjun kanava
Kukonharjun kanava on kanava Puumalan ja Ruokolahden rajalla. Sen pituus on 800 metriä ja syväys 1 metri. Se on yksi 1700-luvun lopussa rakennetuista Suvorovin sotakanavista. Kukonharjun kanavalle johtaa Kanavatie Puumalasta Kukonharjun kylältä.
Aiheesta muualla

Kuvia tai muita tiedostoja aiheesta Kukonharjun kanava Wikimedia Commonsissa
Suomen kanavat
Koulu-TV

Koulu-TV oli Yleisradion ohjelmakokonaisuus, joka tuki koulujen opetusmateriaalia televisiossa esitettävien ohjelmien avulla. Jo TES-TV:n aikana oli ollut koulutelevisiokokeiluja.
Yleisradio aloitti Koulu-TV:n vuonna 1963, silloisen television ohjelmajohtajan Ville Zilliacuksen ideoimana ja eurooppalaisten esikuvien innoittamana. Perinteisten opetusohjelmien lisäksi mukana oli myös draamaohjelmia.
2000-luvulla Koulu-TV:n, Opinportin ja sen verkkopalvelun Kouluportin korvasi internetissä ja Yle Teeman päiväohjelmistossa toiminut Opettaja.tv. Sen puolestaan korvasi 2010-luvulla pelkästään verkkoon keskittyvä Yle Oppiminen.